**NÁRODNÁ RADA SLOVENSKEJ REPUBLIKY**

**VIII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**­­­­­­­­­­­­­­­­­­­­­­­­­Číslo: CRD-964/2023

**1563a**

### I n f o r m á c i a

**o prerokovaní vládneho návrhu zákona o ochrane svedka a o zmene a doplnení zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov (tlač 1563)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

I.

Národná rada Slovenskej republiky uznesením č. 2369 zo dňa 15. 6. 2023 rozhodla o pridelení na perokovanie predmetného návrhu zákona v týchto výboroch - Ústavnoprávnom výbore Národnej rady Slovenskej republiky a vo Výbore Národnej rady Slovenskej republiky pre obranu a bezpečnosť s lehotou na prerokovanie v druhom čítaní do 15. 7. 2023.

Národná rada Slovenskej republiky zároveň týmto uznesením rozhodla o tom, že gestorský výbor k uvedenému návrhu zákona je Výbor Národnej rady Slovenskej republiky pre obranu a bezpečnosť s lehotou na prerokovanie v druhom čítaní 17. 7. 2023.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote výboru žiadne stanovisko k predmetnému návrhu zákona (§ 75 ods. 2 zákona o rokovacom poriadku Národnej rady Slovenskej republiky).

**III.**

**Ústavnoprávny výbor** Národnej rady Slovenskej republiky uvedený návrh zákona prerokoval a po skončení rozpravy o návrhu uznesenia nehlasoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný.

Výbor Národnej rady Slovenskej republiky pre obranu a bezpečnosť o návrhu nerokoval, pretože podľa § 49 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebola zvolaná schôdza výboru.

IV.

Návrh spoločnej správy ani stanovisko gestorského výboru Výbor Národnej rady Slovenskej republiky pre obranu a bezpečnosť ako gestorský výbor neprerokoval, pretože podľa § 49 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebola zvolaná schôdza výboru.

Túto informáciu predkladám ako spoločný spravodajca výborov k výsledku prerokovania **vládneho návrhu zákona o ochrane svedka a o zmene a doplnení zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov (tlač 1563)** vo výboroch v 2.čítaní podľa § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a budem navrhovať ďalší postup.

**Lukáš Kyselica, v.z.**

spoločný spravodajca výborov

Bratislava 27. júna 2023